Pensionarii cu venituri suplimentare după aprilie 2001 nu trebuie să prezinte vreun document, la recalculare, spune ministra Muncii
Ministra Muncii Simona Bucura-Oprescu a anunțat, miercuri seară, că pensionarii care au avut venituri suplimentare după aprilie 2001 vor beneficia de ele, la calculul pensiilor, dacă au plătit contribuții de asigurări sociale pentru acestea, fără a fi nevoie să prezinte vreun document. Cei care au avut astfel de venituri înainte de aprilie 2001 primesc dovezile în această privință fie de la foștii angajatori, dacă aceștia mai activează, fie de la deținătorii de arhive, transmite News.ro.